
[bookmark: _Toc234329926]		УВОД 

	У складу са чланом 31., чланом 36а и чланом 40 Закона о буџетском систему ("Сл. гласник РС", бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022, 118/2021 - др. закон, 92/2023 и 94/2024) на основу Упутства за припрему одлуке о буџету локалне власти за 2027. годину и пројекција за 2028. и 2029. годину које је доставило Министарство финансија Републике Србије дописом број 003176858 2026 10520 003 051 427 015 од 03.07.2026. године, локални орган управе надлежан за финансије доставља директним и индиректним корисницима средстава буџета локалне власти ово упутство за припрему буџета локалне власти.
Чланом 31 став 1 тачка 11 Закона о буџетском систему до 15. јула – министар финансија доставља упутство за припрему одлуке о буџету локалној власти. 

	Ово упутство садржи основне економске претпоставке, смернице, рокове, обавезне податке, начин исказивања програмских информација и родне анализе, као и посебне смернице за планирање пројеката и капиталних пројеката који се финансирају из буџета Општине Врњачка Бања из свих извора финансирања.
Директни корисници средстава буџета Општине Врњачка Бања дужни су да ово упутство доставе индиректним корисницима из своје надлежности, да од њих прибаве предлоге финансијских планова, да изврше њихову контролу и обједињавање, као и да надлежном органу за финансије доставе предлог финансијског плана у прописаном року.
Предлози финансијских планова за 2027. годину и пројекције за 2028. и 2029. годину достављају се у складу са овим упутством, обрасцима који су саставни део упутства, Упутством за израду програмског буџета, Анексом 5 — униформни програми и програмске активности јединица локалне самоуправе, као и Инструкцијом за подношење захтева за планирање, укључивање у буџет и/или отварање апропријација за реализацију пројеката коју је донео председник општине Врњачка Бања број 003176228 2026 од 01.07.2026.г.


[bookmark: _Toc234329927]1. ОСНОВНЕ ЕКОНОМСКЕ ПРЕТПОСТАВКЕ И СМЕРНИЦЕ ЗА ПРИПРЕМУ НАЦРТА БУЏЕТА ЛОКАЛНЕ ВЛАСТИ - ПРОЈЕКЦИЈА ОСНОВНИХ МАКРОЕКОНОМСКИХ ПОКАЗАТЕЉА ЗА 2027.Г. И НАРЕДНЕ ДВЕ ГОДИНЕ 

	Полазну основу за припрему буџета за 2027. годину представљају макроекономске пројекције и смернице утврђене Упутством Министарства финансија за припрему одлуке о буџету локалне власти за 2027. годину и пројекција за 2028. и 2029. годину.
Средњорочна економска политика заснива се на очувању макроекономске стабилности, одговорним јавним финансијама, инвестицијама, енергетској сигурности, контроли јавног дуга, повећању ефикасности јавних инвестиција и наставку институционалних реформи.



Правци фискалне политике за период 2027–2029. године (из Упутства Министарства финансија)
	Глобална нестабилност постаје трајна карактеристика међународног економског система, што захтева отпорну и кредибилну економску политику. Геополитичке тензије, поремећаји у глобалним трговинским и енергетским токовима, раст трошкова транспорта, осигурања и финансирања, као и висока волатилност на међународним тржиштима, показују да нестабилност више није привремени поремећај већ трајни фактор глобалне економије. У таквим околностима приоритет економске политике је очување отпорности економије и способности институција да реагују на спољне шокове.
	Поремећаји у енергетским и транспортним токовима директно утичу на инфлацију, трошкове производње, инвестиције и финансијске услове, због чега економска политика мора обезбедити стабилност и простор за реаговање у условима повећане неизвесности.
	Србија улази у овај период са очуваном макроекономском и финансијском стабилношћу упркос успоравању раста у 2025. години. Након раста бруто домаћег производа од 3,7% у 2023. и 3,9% у 2024. години, привредни раст је у 2025. успорио на 2,0%, пре свега због повећане неизвесности и слабије домаће и екстерне тражње. Ипак, инфлација је стабилизована, незапосленост је остала ниска, а финансијски систем стабилан.
	Краткорочни економски показатељи у 2026. години потврђују опоравак и снагу домаће тражње и инвестиција. Према флеш процени Републичког завода за статистику, реални раст БДП у првом кварталу 2026. године износио је 3,0% међугодишње.
	Средњорочна економска политика Србије заснива се на очувању макроекономске стабилности, одговорним јавним финансијама, инвестицијама и енергетској сигурности. Приоритети остају контрола јавног дуга, повећање ефикасности јавних инвестиција и наставак институционалних реформи у процесу приближавања Европској унији. Истовремено, управљање ризицима остаје важно због изложености Србије енергетским, трговинским и финансијским шоковима.
	Основни макроекономски сценарио предвиђа убрзање привредног раста и очување стабилности у средњем року. Очекује се раст БДП од око 3,0% у 2026. години и убрзање на око 4,5% у 2027. години, уз очување ценовне стабилности и постепено смањење учешћа јавног дуга у БДП.
Основне макроекономске претпоставке за 2026. и 2027. годину

	Показатељ
	2026.
	2027.

	БДП, млрд РСД
	11.065,3
	12.021,9

	Стопа номиналног раста БДП, %
	6,5
	8,6

	Стопа реалног раста БДП, %
	3,0
	4,5

	Потрошачке цене, годишњи просек, %
	3,7
	4,2




	Фискална дисциплина остаје основни принцип економске политике. У средњорочном периоду планира се очување одрживог фискалног оквира, уз буџетски дефицит на нивоу од око 3,0% БДП у 2026. и 2027. години, са постепеним смањењем на 2,5% БДП у 2028. и 2029. години.

	Овако постављен фискални оквир треба да обезбеди очување стабилности јавних финансија, контролу јавног дуга и наставак финансирања приоритетних јавних инвестиција. Јавне инвестиције остају један од приоритета фискалне политике, уз потребу да се обезбеди њихово реално планирање, транспарентност, праћење динамике реализације и контрола преузетих обавеза.

	У складу са чланом 27ж Закона о буџетском систему, фискални дефицит локалне власти може настати само као резултат јавних инвестиција и не може бити већи од 10% њених прихода у тој години. Наведени лимит може бити прекорачен само ако јединица локалне самоуправе добије претходно одобрење Министарства финансија.

	Захтев за добијање одобрења за прекорачење фискалног дефицита од 10% планираних текућих прихода подноси се Министарству финансија најкасније до 1. октобра текуће године за наредну буџетску годину. Уз захтев се доставља образложење разлога за прекорачење, структура планираног дефицита и подаци о јавним инвестицијама због којих се прекорачење тражи.

1.1. Програмска структура буџета

	Унапређење буџетског процеса кроз примену програмског буџетирања представља део реформе управљања јавним финансијама којим се ставља нагласак на утврђивање приоритета и оптимизацију потрошње у циљу подстицања привредног раста и ефикасног пружања квалитетних услуга јавне управе.

	Буџет Општине Врњачка Бања за 2027. годину припрема се у складу са програмском структуром буџета, уз поштовање униформних програма и програмских активности јединица локалне самоуправе утврђених Анексом 5, као и Упутством за израду програмског буџета и документом који садржи циљеве програма и програмских активности и листу униформних индикатора.

	Програмске информације представљају саставни део образложења одлуке о буџету и треба да обухвате описе програма, програмских активности и пројеката, циљеве који се желе постићи у средњорочном периоду, показатеље учинка за праћење постизања циљева, базне вредности, циљне вредности и изворе верификације.

	Циљеви и показатељи учинка треба да буду повезани са надлежностима корисника буџетских средстава, Програмом развоја општине Врњачка Бања 2023–2030. године, средњорочним плановима, као и другим планским документима, уколико се односе на област за коју се средства планирају.

	Приликом дефинисања показатеља потребно је тежити да они задовоље СМАРТ критеријум, односно да буду мерљиви, временски одређени, достижни, релевантни и јасно дефинисани. За сваки показатељ потребно је навести базну вредност, циљну вредност за 2027. годину и пројекције за 2028. и 2029. годину, као и извор верификације.

	Предлози финансијских планова који не садрже програмске информације, циљеве и показатеље учинка у складу са овим упутством сматраће се непотпуним.

1.2. Опште напомене за припрему одлуке о буџету

Одлука о буџету мора бити припремљена уз поштовање организационе, економске, функционалне, програмске и класификације према изворима финансирања, у складу са стандардним класификационим оквиром за буџетски систем. Посебно се указује на неопходност поштовања одредаба члана 2. тач. 7) и 8) Закона о буџетском систему, којима су дефинисани директни и индиректни корисници буџетских средстава.

Оснивање корисника буџетских средстава мора да има утемељење у закону или другом пропису. У супротном, сматраће се да није доследно спроведена одредба Закона о буџетском систему којом је дефинисан појам директних и индиректних корисника буџетских средстава.

У контексту исказивања установа као индиректних корисника буџетских средстава у одлуци о буџету, не могу се спајати установе које обављају различите делатности, имајући у виду да су делатности које обављају ове установе уређене различитим прописима, као и да се коефицијенти и други елементи за обрачун и исплату плата запослених у установама утврђују у зависности од врсте делатности установе.

У складу са чланом 2. тачка 31) Закона о буџетском систему, апропријације за индиректне кориснике буџетских средстава исказују се збирно по врстама индиректних корисника и наменама у оквиру раздела директног корисника који је, у буџетском смислу, одговоран за те индиректне кориснике буџетских средстава.

Надлежни орган треба да преиспита основаност и оправданост постојања рачуна сопствених прихода индиректних корисника буџетских средстава, нарочито у случају када коришћење и расподела тих прихода није уређена посебним законима.

Уколико буџетски корисник, у складу са посебним законом, остварује сопствене приходе, надлежни орган локалне власти дужан је да води рачуна да тај корисник извршава расходе и издатке првенствено из тог и других извора, па тек онда из извора 01 — општи приходи и примања буџета, у складу са чланом 52. Закона о буџетском систему.

Јавне приходе остварене по основу пружања услуга боравка деце у предшколским установама треба планирати на извору 01 — општи приходи и примања буџета. Како би предшколске установе могле да прате остварење ових прихода, односно извршавање обавеза родитеља по том основу, потребно је да надлежни орган јединице локалне самоуправе изводе о оствареним уплатама овог прихода на прописан рачун за уплату јавних прихода доставља предшколским установама. Уколико се поступи по наведеној препоруци, неопходно је да се у образложењу одлуке о буџету наведе правни основ за планирање наведених расхода са тим извором финансирања.

У вези са увођењем принципа родно одговорног буџетирања у буџетски процес, неопходно је да надлежни орган локалне власти на годишњем нивоу донесе план поступног увођења родно одговорног буџетирања, којим ће одредити једног или више корисника буџетских средстава и један или више програма опредељеног буџетског корисника за који/које ће се дефинисати, на нивоу програма и/или програмске активности, најмање један родно одговоран циљ и одговарајући показатељи/индикатори који адекватно мере допринос циља унапређењу равноправности између жена и мушкараца.

Израда грађанског буџета, као инструмента за повећање транспарентног исказивања начина на који се користе јавна средства, представља водич за грађане којим се приближавају надлежности и начин финансирања послова који се обављају у општини. У циљу информисања и појашњења грађанима на који начин и за које сврхе се троше буџетска средства, потребно је да локална власт на једноставан и разумљив начин прикаже свој буџет грађанима, са информацијама о буџетским приходима и примањима, расходима и издацима, изворима финансирања, буџетским корисницима и другим релевантним подацима, и објави га на својој интернет страници.

Имајући у виду обавезу корисника буџета да, на основу праћења спровођења програма и у складу са Упутством за праћење и извештавање о учинку програма, израђују годишњи извештај о учинку програма за последњу завршену фискалну годину, као и извештај о учинку програма за првих шест месеци текуће фискалне године, потребно је да буџетски корисници доставе податке о учинку у роковима предвиђеним буџетским календаром. Приликом дефинисања показатеља треба тежити томе да они задовоље СМАРТ критеријум.

Буџетски корисници дужни су да на својим интернет страницама објављују годишње финансијске извештаје и годишњи извештај о учинку програма, у складу са општим правилима о транспарентности.

У складу са чланом 28. Закона о буџетском систему, образложење одлуке о буџету садржи, између осталог, програмске информације које чине описи програма, програмских активности и пројеката корисника буџетских средстава, циљеви који се желе постићи у средњорочном периоду, као и показатељи учинка за праћење постизања наведених циљева.

Наменски јавни приходи и примања, у складу са Законом о буџетском систему, представљају јавне приходе, односно примања чије је коришћење и намена утврђена уговором о донацији, кредиту, односно зајму, као и средства самодоприноса чија се намена утврђује одлуком јединице локалне самоуправе.

У поступку припреме и доношења буџета треба планирати расходе за реализацију мера и активности утврђених посебним законима, у оквиру одговарајућих програма, програмских активности, односно пројеката, с тим што се исти могу извршавати само до висине апропријације утврђене одлуком о буџету, без обзира на то да ли су приходи остварени у већем или мањем обиму од планираног.

Уколико се у току године остваре наведени приходи у обиму већем од планираног актом о буџету, исти се могу користити и за извршавање других врста расхода, с обзиром на то да представљају опште приходе буџета којима се финансира јавна потрошња и који немају претходно утврђену намену, осим ако је законом, уговором или другим актом другачије уређено.

Пројектована макроекономска политика Републике Србије, утврђена Упутством Министарства финансија за припрему одлуке о буџету локалне власти за 2027. годину и пројекција за 2028. и 2029. годину, представља полазну основу за планирање буџета Општине Врњачка Бања за 2027. годину, као и за пројекције за 2028. и 2029. годину.

Општина Врњачка Бања планира да се развија у складу са планском политиком дефинисаном Програмом развоја општине Врњачка Бања 2023–2030. године, уз поштовање начела одговорног фискалног управљања, реалног планирања прихода и расхода, рационалног коришћења буџетских средстава и очувања ликвидности буџета.

У наредном периоду настојаће се да се одржи повољна клима за инвестирање у Врњачкој Бањи, да се унапреди ниво привредне активности, повећа запосленост и стандард грађана, као и да се обезбеди одрживост постојећих јавних услуга у складу са расположивим могућностима буџета.

Приоритети локалне политике у 2027. години биће усмерени на развој туристичке понуде, унапређење комуналне и саобраћајне инфраструктуре, заштиту животне средине, унапређење јавних услуга, социјалну и дечију заштиту, културу, спорт, предшколско васпитање и образовање, енергетску ефикасност и друге области од значаја за квалитет живота грађана.

Посебна пажња биће посвећена реалном планирању пројеката и капиталних инвестиција, уз обавезу да се у буџет укључују само пројекти за које постоји јасан правни основ, утврђена надлежност, познат извор финансирања, процењена вредност, динамика реализације, одговарајућа документација и јасно утврђена програмска, функционална и економска класификација.

Планирање нових инвестиција вршиће се у складу са степеном припремљености пројеката, расположивим фискалним простором, могућностима финансирања из буџета, трансфера, донација, кредита, средстава Европске уније и других извора, као и у складу са Инструкцијом за подношење захтева за планирање, укључивање у буџет и/или отварање апропријација за реализацију пројеката.

У социјалном делу локалне политике планира се очување достигнутог нивоа права и услуга у складу са расположивим средствима, уз посебно вођење рачуна о најосетљивијим категоријама становништва.

Предуслови за остваривање наведених политика су реално планирање прихода, одговорно преузимање обавеза, спречавање настанка доцњи, праћење извршења буџета, као и благовремено усклађивање финансијских планова корисника буџетских средстава са расположивим средствима и усвојеним развојним приоритетима.

	Приликом планирања прихода, примања, расхода и издатака буџета Општине Врњачка Бања за 2027. годину и пројекција за 2028. и 2029. годину, корисници буџетских средстава дужни су да полазе од смерница Министарства финансија, остварења прихода и извршења расхода у текућој години, преузетих обавеза, реалних потреба за финансирање надлежности, као и планираних политика у наредном периоду.

	Планирање мора бити засновано на начелу реалности, одговорног фискалног управљања, спречавања доцњи и обезбеђивања ликвидности буџета. Расходи и издаци могу се планирати само у оквиру реално процењених прихода и примања, утврђених лимита и извора финансирања.

	3.1. Планирање текућих прихода

	Локална власт је у обавези да реално планира укупан обим текућих прихода, односно класу 7, за 2027. годину. Приликом планирања текућих прихода за 2027. годину, локална власт полази од основице коју чине:

· остварени текући приходи у четвртом кварталу 2025. године, увећани за 6,8%; и
· остварени текући приходи у првом, другом и трећем кварталу 2026. године.

	Приликом утврђивања основице узимају се у обзир текући приходи из свих извора финансирања, осим извора финансирања 07 — трансфери од других нивоа власти.

	На тако утврђену основицу може се планирати увећање од највише 8,6%, што представља пројектовани номинални раст БДП у 2027. години, чиме се добија максимално дозвољени обим текућих прихода за 2027. годину. Приликом примене дозвољеног увећања од 8,6% узимају се у обзир текући приходи из свих извора финансирања.

	Табела у оквиру које је утврђен износ који представља лимит за планирање укупног обима текућих прихода за 2027. годину биће достављена свакој јединици локалне самоуправе по истеку трећег квартала 2026. године.

	Општина Врњачка Бања је дужна да, у року од седам дана од дана пријема табеле, изврши проверу да ли је утврђени износ лимита у складу са оствареним износима текућих прихода евидентираним у њеној књиговодственој евиденцији и да о резултату провере писаним путем обавести Министарство финансија.

	Уколико Општина Врњачка Бања у наведеном року не достави примедбе, односно не обавести Министарство финансија о утврђеним неслагањима, сматраће се да је сагласна са утврђеним износом лимита за планирање укупног обима текућих прихода за 2027. годину.

	Јединице локалне самоуправе које на основу остварења текућих прихода у току 2027. године утврде да ће укупно планирани износ текућих прихода, односно класа 7, прећи лимит дозвољеног увећања за 2027. годину од 8,6%, могу извршити корекцију истог у поступку ребаланса или подизањем приходне апропријације на основу члана 5. ст. 4–5 Закона о буџетском систему, уз претходно прибављену сагласност Министарства финансија.

3.2. Планирање прихода по изворима финансирања

	Полазећи од смерница Министарства финансија, као и од потребе да се приликом припреме финансијских планова обезбеди јасно исказивање извора финансирања, у наставку се дају оперативне смернице за планирање прихода и примања по изворима финансирања у буџету Општине Врњачка Бања.
Приликом планирања прихода и примања, корисници буџетских средстава дужни су да јасно наведу извор финансирања, правни основ, очекивани износ, намену, динамику остварења и документацију на основу које се може утврдити да ће средства бити остварена у 2027. години.
Апропријације прихода и примања, расхода и издатака из извора финансирања 07 — трансфери од других нивоа власти, 08 — добровољни трансфери од физичких и правних лица и 09 — примања од продаје нефинансијске имовине могу се планирати само уколико Општина поседује уговор, споразум или други одговарајући акт из чије садржине се на несумњив начин може утврдити да ће средства по овом основу бити остварена у 2027. години. Планирање апропријација прихода врши се уз поштовање смернице за планирање укупног обима текућих прихода из овог упутства.
Уколико локална власт очекује приходе по основу донација, апропријације прихода и расхода из извора финансирања 05 — донације од иностраних земаља и 06 — донације од међународних организација могу се планирати искључиво уколико у вези са истима постоји закључен уговор или споразум из чије садржине се на несумњив начин може утврдити да ће средства по овом основу бити остварена у 2027. години.
Ненаменске трансфере јединице локалне самоуправе треба планирати у истом износу који је био опредељен Законом о буџету Републике Србије за 2026. годину („Службени гласник РС”, број 108/25).
Примања од продаје нефинансијске имовине треба планирати само уколико је извесно да ће иста бити остварена у току 2027. године, односно уколико Општина у вези са остварењем тих примања поседује закључен уговор или други одговарајући акт у коме је утврђено да је рок остварења у 2027. години.
Сви јавни приходи и примања којима се финансирају надлежности локалне власти треба да буду уплаћени на рачуне прописане за уплату јавних прихода, у складу са уставним начелом бруто принципа, а не на подрачуне корисника буџетских средстава.

За потребе унутрашње припреме финансијских планова Општине Врњачка Бања, корисници буџетских средстава дужни су да приликом планирања посебно воде рачуна о следећем:

	Извор
	Смерница за планирање

	01 — Општи приходи и примања буџета
	Планирати реално, у оквиру укупног лимита текућих прихода и очекиваног остварења изворних прихода.

	04 — Сопствени приходи буџетских корисника
	Планирати само ако постоји правни основ и реална процена остварења; расходе првенствено извршавати из сопствених и других извора.

	05 и 06 — Донације
	Планирати искључиво ако постоји закључен уговор/споразум из кога се може утврдити да ће средства бити остварена у 2027. години.

	07 — Трансфери од других нивоа власти
	Планирати само ако постоји уговор, решење, споразум или други акт који несумњиво доказује основ, износ, намену и рок остварења.

	08 — Добровољни трансфери
	Планирати само на основу поузданог правног акта или споразума.

	09 — Примања од продаје нефинансијске имовине
	Планирати само ако је извесно да ће бити остварена у 2027. години и ако постоји закључен уговор или одговарајући акт.

	10 — Примања од домаћих задуживања
	Планирати у складу са законом, одлукама о задуживању и динамиком повлачења кредитних средстава.

	13, 15 и 17 — Неутрошена средства из ранијих година
	Планирати у складу са стварним расположивим средствима, наменом и извором из кога потичу.

	56 — Финансијска помоћ ЕУ
	Планирати у складу са уговором, пројектном документацијом, динамиком прилива и правилима донатора/ЕУ.



За изворе финансирања који се односе на трансфере, донације, грантове, кредите или друге наменске изворе, корисник буџетских средстава, односно подносилац захтева, мора доставити уговор, решење, одлуку, споразум или други акт из кога се несумњиво може утврдити основ, износ, намена и динамика коришћења средстава.


3.3. Локалне комуналне таксе

Одлука о локалним комуналним таксама за 2027. годину доноси се у складу са Законом о финансирању локалне самоуправе, након одржавања јавне расправе, и може се мењати највише једанпут годишње, и то у поступку утврђивања буџета јединице локалне самоуправе за наредну годину.

Када је у питању подношење захтева за добијање сагласности за утврђивање локалне комуналне таксе за истицање фирме на пословном простору, односно фирмарине, у износу већем од оног који је прописан чланом 15а Закона о финансирању локалне самоуправе, јединица локалне самоуправе може поднети захтев за добијање сагласности све до окончања поступка утврђивања буџета за наредну годину, односно до усвајања Одлуке о буџету за 2027. годину од стране Скупштине општине.

Приликом утврђивања фирмарине, локална комунална такса треба да се везује за правно лице, а не за пословни простор, и то на годишњем нивоу. Наведено значи да, независно од тога на колико је објеката истакнута фирма, укупна годишња фирмарина за одређено правно лице не може бити већа од максимума који је прописан чланом 15а Закона о финансирању локалне самоуправе за категорију којој то правно лице припада.

Локална комунална такса за држање моторних друмских и прикључних возила, осим пољопривредних возила и машина, усклађује се годишње са годишњим индексом потрошачких цена који објављује републички орган надлежан за послове статистике. Највише износе локалне комуналне таксе, усклађене са годишњим индексом потрошачких цена, утврђује Влада, а исти се објављују у „Службеном гласнику Републике Србије”.

Локална комунална такса за држање моторних друмских и прикључних возила мора бити усклађена са важећим прописима о безбедности саобраћаја на путевима, односно са прописима којима се уређује подела моторних и прикључних возила и технички услови за возила у саобраћају на путевима, како би се врсте возила и висина комуналне таксе утврдиле у оквиру законских ограничења и како би надлежне полицијске управе могле несметано да врше наплату овог локалног јавног прихода.

Приликом одређивања висине локалних комуналних такси, Општина Врњачка Бања је дужна да има у виду члан 91. Устава Републике Србије, према коме се обавеза плаћања пореза и других дажбина заснива на економској моћи обвезника. У складу са тим, висина локалних комуналних такси треба да буде опредељена тако да не угрози нормално функционисање обвезника.

Актом којим се утврђују локалне комуналне таксе не може се прописивати нови таксени основ, нити се може проширивати предмет таксене обавезе утврђене законом, јер би то имало за последицу неусклађеност одлуке са Уставом и законом.

Планирање масе средстава за плате запослених у 2027. години
а) Законско уређење плата
Плате изабраних, постављених и запослених лица код корисника буџета локалне власти уређене су:
· Законом о платама у државним органима и јавним службама („Службени гласник РС”, бр. 34/01, 62/06...19/25); 
· Законом о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 — др. закон, 95/18, 114/21 и 92/23); 
· Уредбом о коефицијентима за обрачун и исплату плата именованих и постављених лица и запослених у државним органима („Службени гласник РС”, бр. 44/08 — пречишћен текст, 2/12, 113/17 — др. закон, 23/18 и 39/25); 
· Уредбом о коефицијентима за обрачун и исплату плата запослених у јавним службама („Службени гласник РС”, бр. 44/01...83/25, 87/25, 93/25 и 120/25); 
· другим релевантним прописима који уређују елементе за обрачун и исплату плата. 
б) Законом уређена основица за обрачун плата
Приликом обрачуна и исплате плата запослених код корисника буџета локалне власти примењују се основице утврђене закључцима Владе Републике Србије.
в) Планирање масе средстава за обрачун и исплату плата у одлуци о буџету за 2027. годину
Локална власт у 2027. години планира укупна средства потребна за обрачун и исплату плата запослених које се финансирају из буџета локалне власти, тако да масу средстава за исплату дванаест месечних плата планира полазећи од нивоа плата исплаћених за септембар 2026. године, уз могућност увећања плата у складу са законом којим се уређује буџет.
Приликом планирања укупне масе средстава за плате у буџету јединице локалне власти, евентуална индексација, предвиђена законом којим се уређује буџет, примењује се на 11 месечних плата у години, имајући у виду рокове за исплату плата који су дефинисани посебним колективним уговорима, као и да би иста била могућа почев од обрачуна и исплате плате за јануар 2027. године.
Математички исказано, маса за плате код свих буџетских корисника утврђује се на следећи начин:
Укупна маса за плате = маса средстава исплаћена за септембар 2026. године + маса средстава исплаћена за септембар 2026. године × прописани % увећања плата × 11 месеци
Уколико маса средстава која је утврђена на претходно наведени начин није довољна за обрачун и исплату плата запослених код корисника буџета локалне власти, иста се може увећати у току 2027. године, а након претходно добијене писане сагласности министарства надлежног за послове финансија.
На основу горе наведене формуле, средства за плате се планирају на бази броја запослених којима је исплаћена плата за септембар 2026. године, а не систематизованог броја запослених.
Табела у оквиру које је утврђен износ који представља лимит за планирање укупне масе за плате за 2027. годину биће достављена свакој јединици локалне самоуправе по истеку трећег квартала 2026. године. Јединица локалне самоуправе дужна је да, у року од седам дана од дана пријема табеле, изврши проверу утврђеног лимита за планирање укупне масе за плате за 2027. годину и да о резултату провере писаним путем обавести Министарство финансија.
Уколико јединица локалне самоуправе у наведеном року не достави примедбе, односно не обавести Министарство финансија о утврђеним неслагањима, сматраће се да је сагласна са утврђеним износом лимита за планирање укупне масе за плате за 2027. годину.
Уколико локална власт не планира у својој одлуци о буџету за 2027. годину и не извршава укупна средства за обрачун и исплату плата на начин како је наведено, министар надлежан за послове финансија може привремено обуставити пренос трансферних средстава из буџета Републике Србије, односно припадајућег дела пореза на зараде и пореза на добит правних лица, док се висина средстава за плате не усклади са наведеним ограничењем.
Као и у претходним годинама, у буџетској 2027. години не треба планирати обрачун и исплату поклона у новцу, божићних, годишњих и других врста награда, бонуса и примања запослених ради побољшања материјалног положаја и побољшања услова рада предвиђених посебним и појединачним колективним уговорима, за директне и индиректне кориснике буџетских средстава локалне власти, као и друга примања из члана 120. став 1. тачка 4. Закона о раду, осим јубиларних награда за запослене који то право стичу у 2027. години и новчаних честитки за децу запослених.
Такође, у 2027. години не могу се исплаћивати запосленима код директних и индиректних корисника буџетских средстава локалне власти награде и бонуси који, према међународним критеријумима, представљају нестандардне, односно нетранспарентне облике награда и бонуса.
Остале економске класификације у оквиру групе 41 — Расходи за запослене, планирати крајње рестриктивно, уз уважавање права запослених која су уређена релевантним прописима и поштовање принципа одговорног фискалног управљања.
Локална власт је у обавези да у одлуци о буџету за 2027. годину, у делу буџета који садржи норме битне за извршење буџета, у посебној одредби искаже број запослених на неодређено и одређено време, за које су у буџету локалне власти обезбеђена средства.
Додатне смернице за планирање масе средстава за плате у предлогу финансијског плана који се доставља пре исплате септембарске плате 2026.г.
Имајући у виду да рокови за достављање предлога финансијских планова претходе утврђивању коначне масе средстава исплаћене за плате за септембар 2026. године, као и достављању табеле Министарства финансија којом ће бити утврђен лимит за планирање укупне масе за плате за 2027. годину, корисници буџетских средстава су дужни да у прописаном року доставе прелиминарни обрачун масе средстава за плате, на основу последње расположиве исплаћене плате и броја запослених којима је плата исплаћена (с тим што су у обавези да наведу за који месец је плата исплаћена).
До прописивања процента увећања плата законом којим се уређује буџет, корисници не пројектују самостално проценат увећања плата, већ у предлогу финансијског плана планирају масу средстава за плате без увећања, односно са процентом увећања 0%.
Након исплате плате за септембар 2026. године, односно након достављања табеле Министарства финансија, корисници буџетских средстава су дужни да, доставе ажурирани Прилог 1 — Преглед броја запослених и средстава за плате. Ово ажурирање представља техничко усклађивање расхода за запослене и не сматра се новим роком за достављање предлога финансијског плана.
Група конта 42 — Коришћење услуга и роба
У оквиру групе конта која се односе на куповину роба и услуга, потребно је реално планирати средства за ове намене у 2027. години, водећи рачуна да се не угрози извршавање сталних трошкова, односно расхода на економској класификацији 421 — Стални трошкови.
Препорука је да буџетски корисници у буџетској процедури преиспитају потребу смањења других накнада за рад које нису обухваћене законом, као што су уговори о делу, уговори о привремено-повременим пословима и други облици ангажовања.
Посебно је приликом планирања ове групе конта потребан крајње реалан приступ и са аспекта прописа којима се уређују рокови измирења новчаних обавеза у комерцијалним трансакцијама, како би се спречило стварање доцњи и преузимање обавеза изнад реално расположивих средстава.
Корисници буџетских средстава дужни су да расходе у оквиру групе конта 42 планирају на основу стварних потреба, важећих уговора, очекиване динамике извршења, обавеза које се преносе из претходног периода, као и процене минималног нивоа средстава неопходног за несметано функционисање корисника.
За расходе који се односе на услуге, одржавање, специјализоване услуге, материјал, текуће поправке и друге расходе у оквиру групе 42, потребно је у образложењу финансијског плана навести основ планирања, начин процене износа, период на који се расход односи и, ако је применљиво, везу са планом јавних набавки.
Група конта 45 — Субвенције
У оквиру субвенција неопходно је преиспитати све програме по основу којих се додељују субвенције. Приликом планирања средстава за субвенције и њихових намена, посебно треба имати у виду све прописе који се односе на државну помоћ.
Средства за субвенције могу се планирати само ако постоји јасан правни основ, утврђена надлежност Општине, програм или акт на основу кога се субвенција додељује, као и јасно дефинисана намена, корисници, критеријуми, очекивани резултати и начин праћења реализације.
Буџетски корисници који предлажу средства на групи конта 45 дужни су да у образложењу финансијског плана посебно наведу:
· правни основ за доделу субвенције; 
· назив програма, мере или активности која се субвенционише; 
· корисника или категорију корисника субвенције; 
· износ планираних средстава; 
· циљ који се постиже доделом субвенције; 
· очекиване резултате и показатеље учинка; 
· начин контроле наменског коришћења средстава; 
· начин и рокове извештавања о реализацији. 
Уколико се субвенције планирају за јавна предузећа или друга правна лица чији се програми пословања, планови или посебни акти достављају оснивачу на сагласност, средства се могу планирати само у складу са одобреним програмом, планом или другим актом који представља основ за преузимање обавеза.
Приликом планирања субвенција потребно је водити рачуна да се средства не планирају као општа подршка без јасне намене, већ да буду повезана са конкретним програмом, мером, активношћу или обавезом, уз могућност праћења ефеката утрошених средстава.
Група конта 48 — Остали расходи
Приликом планирања расхода у оквиру групе конта 48 — Остали расходи, потребно је водити рачуна о реалном планирању обавеза, као и о ризику стварања доцњи, нарочито код расхода који се односе на новчане казне, пенале, накнаде штете и друге расходе који могу настати по основу судских и других поступака.
Посебно треба имати у виду да се, услед недовољног износа средстава на економској класификацији 483 — Новчане казне и пенали по решењу судова, иста повећава смањењем осталих економских класификација, на којима је због тога неопходно прилагодити преузимање обавеза, како би се спречило стварање доцњи.
Буџетски корисници су дужни да расходе у оквиру групе 48 планирају на основу реалних и документованих потреба, укључујући податке о:
· обавезама које се преносе из претходног периода; 
· покренутим судским и другим поступцима који могу имати финансијске последице; 
· донетим решењима, пресудама, поравнањима или другим актима; 
· процени ризика од настанка нових обавеза; 
· основу за планирање дотација, накнада, казни, пенала и осталих расхода. 
Средства на економској класификацији 483 — Новчане казне и пенали по решењу судова треба планирати у складу са реалном проценом обавеза које могу доспети у 2027. години, имајући у виду извршење у претходним годинама, покренуте поступке и податке надлежних служби.
Приликом планирања расхода на економским класификацијама 481 — Дотације невладиним организацијама, 482 — Порези, обавезне таксе, казне, пенали и камате, 484 — Накнада штете за повреде или штету насталу услед елементарних непогода или других природних узрока и 485 — Накнада штете за повреде или штету нанету од стране државних органа, потребно је у образложењу финансијског плана посебно навести правни основ, корисника или категорију корисника, очекивани износ, начин процене и документацију на којој се планирање заснива.
Средства у оквиру групе 48 не могу се планирати паушално, већ искључиво на основу правног основа, реалне процене и образложења које омогућава проверу оправданости планираног износа.
Финансијска помоћ Европске уније (ИПА II и ИПА III)
Један од извора финансирања пројеката на локалном нивоу је и финансијска помоћ Европске уније, у оквиру спровођења помоћи према правилима инструмента претприступне помоћи (ИПА II и ИПА III), а у складу са Законом о потврђивању Оквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II) („Службени гласник РС – међународни уговори”, број 19/14) и Законом о потврђивању Оквирног споразума о финансијском партнерству између Републике Србије коју заступа Влада Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА III) („Службени гласник РС – међународни уговори”, број 6/22 од 12. децембра 2022. године).
На основу финансијских споразума потписаних између Владе Републике Србије и Европске комисије, који се односе на спровођење пројеката претприступне помоћи, неопходно је обезбедити одговарајући износ средстава националног учешћа.
Директни корисници средстава буџета локалне власти, у случају када су крајњи корисници програма и пројеката инструмента претприступне помоћи, дужни су да обезбеде износ националног учешћа према правилима уговарања и набавки које дефинише и објављује Европска комисија за спровођење спољних акција, односно према PRAG правилима. Процедуру јавних набавки спроводи Тело за уговарање — Министарство финансија, Сектор за уговарање и финансирање програма из средстава Европске уније. 
У моменту планирања финансијских средстава намењених за национално учешће на локалном нивоу у оквиру одобрених пројеката и програма, потребно је поштовати следећа правила:
· корисници буџетских средстава одговорни су за правилно планирање, у складу са предвиђеном динамиком спровођења, износа расхода и/или издатака за финансирање учешћа Републике Србије у спровођењу финансијске помоћи Европске уније; 
· буџетски корисници који не испланирају довољан износ средстава за финансирање учешћа Републике Србије у спровођењу финансијске помоћи Европске уније морају да изврше преусмеравање средстава са других својих апропријација и/или програма; 
· средства планирана за финансирање учешћа Републике Србије у спровођењу финансијске помоћи Европске уније не могу се користити у друге сврхе; 
· имајући у виду да је реализација годишњег ИПА програма вишегодишња и да се не подудара са националном буџетском годином, потребно је распоредити опредељена средства из једне године буџета Европске уније у неколико година буџета Републике Србије, у складу са Планом јавних набавки и уговором дефинисаном динамиком спровођења; 
· буџетски корисници расходе и/или издатке планирају у оквиру шифре пројеката и програма за које је предвиђено финансирање из извора 01 — општи приходи и примања буџета, за део којим се финансира национално учешће. 
У складу са Оквирним споразумима, Република Србија мора да обезбеди средства за надокнаду нерегуларно утрошених средстава као последицу неправилности или превара, у случају када није могуће наплатити настале дугове. У складу са наведеним, буџетски корисници планирају расходе и/или издатке на име покрића надокнаде нерегуларно утрошених средстава у складу са процењеном вредношћу исте, а у случају када није могуће наплатити настале дугове, на економској класификацији 485 — Накнада штете за повреде или штету нанету од стране државних органа, у оквиру шифре програма и пројекта.
У случају да су буџетски корисници потписници уговора о бесповратним средствима, односно грантова, одговорни су и за планирање трошкова на извору 01 на име насталих нерегуларности.
Приликом планирања средстава за национално учешће не треба у предлогу финансијских планова урачунавати трошкове ПДВ-а.
Буџетски корисници одговорни су и за планирање трошкова на извору 01 на име камата због кашњења у плаћању и пенала/казни које настају приликом спровођења програма и пројекта.
За уговоре о радовима, у случају да је потребно да се обезбеде средства на име трошкова за додатне и/или непредвиђене радове, неопходно је да буџетски корисници планирају већи износ националног учешћа, у складу са процењеном вредношћу додатних и/или непредвиђених радова.
За FIDIC уговоре о радовима неопходно је да у 2027. години буџетски корисници планирају средства на извору 01 за покриће трошкова комисије за решавање спорова.
У складу са релевантним финансијским споразумима и Планом јавних набавки Сектора за уговарање и финансирање програма из средстава Европске уније Министарства финансија, као и у складу са уговором дефинисаном динамиком спровођења, буџетски корисници локалне власти у обавези су да обезбеде средства националног учешћа. 
За пројекте који се финансирају из средстава Европске уније, трансфера, донација или грантова, корисници буџетских средстава дужни су да уз предлог финансијског плана доставе податке о укупној вредности пројекта, изворима финансирања, обавези учешћа Општине, неприхватљивим трошковима, обавези префинансирања, динамици прилива и плаћања, ПДВ третману, обавезама извештавања, ризику финансијских корекција и надлежној организационој јединици за праћење реализације и извештавање, у складу са Инструкцијом за подношење захтева и Обрасцем ЗПП-1.
Смернице за исказивање издатака за капиталне пројекте
Класа 5 — Издаци за нефинансијску имовину
У циљу ефикасног планирања, важно је да корисници расходе за текуће поправке и одржавање зграда, објеката и опреме, као што су молерски, зидарски радови, поправке електронске и електричне опреме, замена санитарија, радијатора и слични послови, којима се чува употребна вредност зграда, објеката и опреме у стању које је било у тренутку изградње, односно реконструкције, и којима се не увећава њихова инвестициона вредност, планирају на апропријацији економске класификације 425 — Текуће поправке и одржавање.
Средства за капитално одржавање, односно значајне, дугорочне радове на реновирању и унапређењу постојећих објеката и опреме, адаптацију, реконструкцију, санацију и друге радове којима се увећава вредност нефинансијске имовине, планирају се на контима класе 5 — Издаци за нефинансијску имовину.
Приликом планирања и реализације капиталних пројеката, јединица локалне самоуправе треба да има у виду период који је потребан за реализацију пројекта и динамику плаћања која прати реализацију, те да разматра могућност вишегодишњег финансирања, у циљу спречавања прекомерног оптерећења буџета у једној буџетској години.
Приликом приказивања вишегодишњих издатака за капиталне пројекте у буџету за 2027. годину и наредне две године, потребно је приказати не само капиталне пројекте који ће бити започети у 2027. години, већ и капиталне пројекте који су започети у претходним годинама, а чија је реализација у току. За сваки капитални пројекат потребно је навести релевантне податке: годину почетка финансирања, годину завршетка финансирања, укупну вредност пројекта, планирана средства по годинама и изворе финансирања, односно приходе из буџета, трансфере од других нивоа власти, донације, кредите, средства Европске уније и друге изворе, ако су применљиви.
Капитални пројекти су пројекти изградње и капиталног одржавања зграда и грађевинских објеката инфраструктуре од интереса за Републику Србију, односно локалну власт, укључујући услуге пројектног планирања које су саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса. Капитални пројекти планирају се и укључују у буџет у складу са одредбама Уредбе о капиталним пројектима („Службени гласник РС”, бр. 79/23).
У складу са материјалом СКГО о примени Уредбе о капиталним пројектима на локалном нивоу, локални капитални пројекат треба да испуни два кумулативна услова: да се пројекат финансира или суфинансира из буџета јединице локалне самоуправе и да процењени трошкови капиталног пројекта износе преко 2 милиона евра у динарској противвредности на почетку пројектног циклуса. Процењени трошкови обухватају све трошкове у вези са припремом пројекта, израдом пројектно-техничке документације, прибављањем земљишта, уређењем имовинско-правних односа, опремањем земљишта, изградњом, набавком добара и услугама неопходним за реализацију пројекта.
За капиталне пројекте процењене вредности испод наведеног лимита, одредбе Уредбе се не примењују као обавезне, али се могу користити као општа методологија за правилно планирање, предлагање, оцењивање, одабир, праћење и вредновање капиталних пројеката.
Пројекти се не могу укључивати у буџет само на основу општег описа или намере корисника. За сваки пројекат потребно је обезбедити јасан правни основ, утврђену надлежност, процењену вредност, извор финансирања, фазу пројекта, динамику реализације, динамику плаћања, податке о програмској, функционалној и економској класификацији, као и документацију која омогућава правилно буџетско планирање.
У складу са Инструкцијом за подношење захтева за планирање, укључивање у буџет и/или отварање апропријација за реализацију пројеката, за пројекте који се финансирају из буџета Општине Врњачка Бања из свих извора финансирања, подноси се Образац ЗПП-1 са одговарајућим прилозима. Образац ЗПП-1 обухвата основне податке о пројекту, финансијски сажетак, фазу пројекта, изворе финансирања, класификацију, потребу за отварањем или повећањем апропријације, као и потребу за укључивањем у план јавних набавки.
Посебно је потребно разграничити текуће расходе и капиталне издатке, текуће поправке и одржавање и капитално одржавање, услуге, радове, добра и опрему, трошкове пројектно-техничке документације, трошкове стручног надзора, трошкове који се капитализују као део вредности инвестиције и трошкове који се евидентирају као услуга, као и трошкове који се финансирају из извора 01 и трошкове који се финансирају из других извора.
За капиталне пројекте обавезно се достављају подаци о години почетка и завршетка финансирања, укупној вредности пројекта, вредности фазе која се планира, степену припремљености пројекта, изворима финансирања по годинама, као и подаци о томе да ли се захтев односи на фазу припреме пројекта или фазу реализације пројекта. Образац ЗПП-1 у Прилогу 9 посебно предвиђа фазно планирање: година Н — предлагање, анализа, мишљење Одељења за буџет и финансије и листа пројеката у припреми; година Н+1 — припрема пројекта, израда пројектно-техничке документације, студија, геодетских услуга и решавање имовинско-правних односа; година Н+2 — реализација припремљеног пројекта, јавна набавка, уговорење, радови, опрема, услуге, праћење и завршетак.
Код капиталних пројеката који се односе на радове на земљишту или објекту, подносилац захтева је дужан да достави доказе о имовинско-правном статусу непокретности, податке о катастарској парцели, катастарској општини, површини парцеле, податке о објекту, власнику или носиоцу права јавне својине, права коришћења или другог стварног права, као и податак о томе да ли је непокретност евидентирана у пословним књигама Општине, буџетског корисника или другог правног лица.
Капитални пројекти који нису довољно припремљени, за које није утврђен имовинско-правни статус, извор финансирања, процењена вредност или динамика реализације, не могу се планирати за фазу реализације, већ се могу планирати само за фазу припреме пројекта, ако за то постоји правни основ и расположив фискални простор.
Напомиње се да ће, у складу са републичким упутством, у Закону о буџету Републике Србије за 2027. годину бити прописано да су надлежна министарства, односно органи аутономних покрајина, обавезни да приликом спровођења јавних конкурса за доделу средстава за финансирање или суфинансирање пројеката које реализују јединице локалне самоуправе, не предвиђају обавезу сопственог учешћа у финансирању пројекта за јединице локалне самоуправе сврстане у четврту групу по степену развијености, у складу са актом Владе којим се утврђује степен развијености јединица локалне самоуправе.
[bookmark: _Toc234329930]4. ОБИМ СРЕДСТАВА КОЈИ МОЖЕ ДА САДРЖИ ПРЕДЛОГ ФИНАНСИЈСКОГ ПЛАНА ДИРЕКТНИХ И ИНДИРЕКТНИХ КОРИСНИКА СРЕДСТАВА БУЏЕТА ЛОКАЛНЕ ВЛАСТИ ЗА БУЏЕТСКУ 2027.Г. СА ПРОЈЕКЦИЈАМА ЗА ДВЕ НАРЕДНЕ ФИСКАЛНЕ ГОДИНЕ

У складу са смерницама и параметрима пројектоване макроекономске политике који су садржани у овом упутству, као и на основу пројекција реалних прихода буџета Општине Врњачка Бања, утврђују се лимити расхода и издатака буџетских корисника за 2027. годину и две наредне фискалне године.
Приликом планирања обима средстава, односно лимита расхода и издатака за сваког буџетског корисника, локални орган управе надлежан за финансије мора реално да их планира, у складу са законом, полазећи од извршења у текућој години, преузетих обавеза, потреба корисника, планираних политика у наредном периоду и расположивог фискалног простора.
У наставку се даје табеларни преглед лимита за планирање финансијских планова корисника буџетских средстава за 2027. годину, са пројекцијама за 2028. и 2029. годину.

у 000 динара -

	Р. бр.
	Буџетски корисник
	Лимит 2027.г. у 000 дин.
	Пројекција 2028.г. у 000 дин.
	Пројекција 2029.г. у 000 дин.

	1
	Скупштина општине
	46.261
	46.261
	46.261

	2
	Председник општине
	42.149
	42.149
	42.149

	3
	Општинско веће
	15.317
	15.317
	15.317

	4
	Општинско правобранилаштво
	19.224
	19.224
	19.224

	5
	Општинска управа
	2.246.216
	2.246.216
	2.246.216

	5.1.
	Примарна здравствена заштита
	26.728
	26.728
	26.728

	5.2.
	Црвени крст
	13.570
	13.570
	13.570

	5.3.
	Општинска јавна агенција
	164.483
	164.483
	164.483

	5.4.
	ОШ „Попински борци”
	30.840
	30.840
	30.840

	5.5.
	ОШ „Младост”
	12.336
	12.336
	12.336

	5.6.
	ОШ „Бранко Радичевић”
	21.588
	21.588
	21.588

	5.7.
	ОШ „Бане Миленковић”
	15.420
	15.420
	15.420

	5.8.
	Гимназија
	14.392
	14.392
	14.392

	5.9.
	Угоститељско-туристичка школа
	24.672
	24.672
	24.672

	5.10.
	Центар за социјални рад — материјални трошкови
	8.019
	8.019
	8.019

	5.11.
	Центар за социјални рад — права
	16.448
	16.448
	16.448

	5.12.
	План чишћења и уређења јавних површина
	98.690
	98.690
	98.690

	5.13.
	Програм подстицаја у пољопривреди
	11.411
	11.411
	11.411

	5.14.
	Установа Културни центар
	107.942
	107.942
	107.942

	5.15.
	Библиотека „Др Душан Радић”
	51.401
	51.401
	51.401

	5.16.
	Предшколска установа „Радост”
	326.909
	326.909
	326.909

	5.17.
	Установа Туристичка организација
	180.931
	180.931
	180.931

	5.18.
	Установа Спортски центар
	149.062
	149.062
	149.062

	5.19.
	МЗ Врњачка Бања
	905
	905
	905

	5.20.
	МЗ Ново Село
	1.028
	1.028
	1.028

	5.21.
	МЗ Грачац
	833
	833
	833

	5.22.
	МЗ Вранеши
	247
	247
	247

	5.23.
	МЗ Вукушица
	221
	221
	221

	5.24.
	МЗ Врњци
	236
	236
	236

	5.25.
	МЗ Руђинци
	308
	308
	308

	5.26.
	МЗ Подунавци
	2.159
	2.159
	2.159

	5.27.
	МЗ Штулац
	463
	463
	463

	5.28.
	МЗ Рсавци
	257
	257
	257

	5.29.
	МЗ Станишинци
	185
	185
	185

	5.30.
	МЗ Отроци
	452
	452
	452

	
	УКУПНО (1+2+3+4+5):
	2.369.167
	2.369.167
	2.369.167



Напомена: Лимити за 2027. годину утврђени су сразмерно новом укупно планираном буџету за 2027. годину из извора финансирања 01, у износу од 2.369.167.000 динара. Пројекције за 2028. и 2029. годину задржавају се на нивоу лимита за 2027. годину, уз уважавање принципа опрезности. Подставке 5.1–5.30 приказане су аналитички у оквиру Општинске управе и не сабирају се поново у укупан збир 1+2+3+4+5.
	Лимити утврђени овим упутством представљају оквир за израду предлога финансијских планова директних и индиректних корисника буџетских средстава. Лимити су утврђени на основу процене остварења прихода и примања у 2026.г. на основу базе која чини остварење прихода у првих шест месеци 2026.г. и пројекције раста буџета који је дало Министарство финансија у Упутству за припрему буџета локалне власти. Ова пројекција ће свакако бити ревидирана односно проверена на бази остварења прихода за девет месеци и на основу формуле за пројекцију прихода које је дало Министарство финансија.
Корисници буџетских средстава дужни су да предлоге финансијских планова за 2027. годину, са пројекцијама за 2028. и 2029. годину, израде у оквиру утврђених лимита, по свим буџетским класификацијама, односно организационој, економској, функционалној, програмској класификацији и класификацији према изворима финансирања.
Уколико корисник буџетских средстава сматра да утврђени лимит није довољан за финансирање законских обавеза, преузетих обавеза, започетих активности, пројеката или капиталних инвестиција, може доставити посебан захтев за додатно финансирање преко лимита, на обрасцу који је саставни део овог упутства.
Захтев за додатно финансирање преко лимита мора бити посебно образложен и мора садржати правни основ, опис потребе, процењени износ, извор финансирања, последице уколико се средства не обезбеде, као и податак да ли се захтев односи на законску обавезу, преузету обавезу, започету активност, пројекат, капиталну инвестицију или нову активност.
Захтеви за додатно финансирање који нису образложени, који не садрже правни основ, процену износа, извор финансирања и јасно наведене последице у случају необезбеђивања средстава, неће се сматрати потпуним и биће враћени кориснику на допуну.
У Упутству Министарства финансија нису посебно исказани параметри за планирање у 2028. и 2029. години, у планске сврхе ће се, до добијања прецизнијих параметара, примењивати принцип опрезности, односно лимити за 2027. годину користиће се као полазна основа за пројекције за 2028. и 2029. годину, уз могућност корекције у складу са накнадно достављеним смерницама, остварењем прихода и приоритетима локалне политике.



[bookmark: _Toc234329931]5. СМЕРНИЦЕ ЗА ПРИПРЕМУ СРЕДЊОРОЧНИХ ПЛАНОВА ДИРЕКТНИХ И ИНДИРЕКТНИХ КОРИСНИКА СРЕДСТАВА БУЏЕТА ЛОКАЛНЕ ВЛАСТИ

	Параметри за утврђивање прихода у две наредне фискалне године користиће се и за планирање приходне и расходне стране у финансијским плановима корисника буџета.
Директни и индиректни корисници буџетских средстава дужни су да предлоге финансијских планова за 2027. годину припреме са пројекцијама за 2028. и 2029. годину, у складу са овим упутством, утврђеним лимитима, програмском структуром буџета, планским документима Општине Врњачка Бања и прописима којима се уређује буџетски систем и плански систем.

У односу на основицу која представља планске величине за 2027. годину, односно лимите утврђене овим упутством, потребно је извршити планирање расхода и издатака за 2028. и 2029. годину у истом обиму средстава.
Имајући у виду да у Упутству Министарства финансија нису посебно исказани параметри за планирање у 2028. и 2029. години, као и да је у овом тренутку неизвесно одредити прецизније параметре за наведене године, за планске сврхе користиће се параметар из 2027. године, односно исти обим средстава и исти лимити за 2028. и 2029. годину, уз уважавање принципа опрезности.
Средњорочно планирање мора бити повезано са програмском структуром буџета, тако да сваки програм, програмска активност и пројекат садржи циљеве, показатеље учинка, базне и циљне вредности, изворе верификације и процену потребних средстава за сваку годину средњорочног периода.
За планирање пројеката у средњорочном оквиру, корисници су дужни да се придржавају смерница за планирање капиталних пројеката, Инструкције за подношење захтева за планирање, укључивање у буџет и/или отварање апропријација за реализацију пројеката, као и Обрасца ЗПП-1 са прилозима, када је реч о пројектима који се финансирају из буџета Општине Врњачка Бања из било ког извора финансирања.
Код вишегодишњих пројеката и капиталних инвестиција, корисници су дужни да посебно искажу укупну вредност пројекта, годину почетка и годину завршетка финансирања, планирана средства по годинама, изворе финансирања, фазу пројекта, степен припремљености, као и будуће трошкове одржавања и оперативне трошкове након завршетка пројекта.
Средњорочни планови и финансијски планови морају бити реални, одрживи и засновани на расположивим изворима финансирања. Корисници не могу планирати активности, пројекте или расходе без јасног правног основа, утврђене надлежности, процене вредности, извора финансирања и документације која омогућава проверу основаности планираних средстава.




[bookmark: _Toc234329932]6. ПОСТУПАК И ДИНАМИКА ПРИПРЕМЕ БУЏЕТА ЛОКАЛНЕ ВЛАСТИ И ПРЕДЛОГА ФИНАНСИЈСКИХ ПЛАНОВА ДИРЕКТНИХ КОРИСНИКА СРЕДСТАВА БУЏЕТА ЛОКАЛНЕ ВЛАСТИ
	
	На основу упутства за припрему нацрта буџета и средњорочних планова, корисници буџетских средстава израђују предлог средњорочног и годишњег финансијског плана. 

Предлог финансијског плана обухвата: 

1) Расходе и издатке за 2027.г. и две наредне године, исказане по свим буџетским класификацијама (у складу са обрасцима који су саставни део овог упутства) као и по програмској класификацији. Потребно је посебно исказати обавезе (посебна колона-додати у обрасцу) које се преносе у 2027.г. по економским класификацијама а које су обухваћене предлогом расхода за 2027.г. (процена обавеза које се преносе из 2026.г.)

2) Детаљно писано образложење расхода и издатака, као и извора финансирања. 

3) Родну анализу расхода и издатака - У образложењу посебно образложити циљеве са аспекта родне анализе у складу са чланом 16(с7) Закона о буџетском систему.

	4) Програмске информације - Детаљно писана израда програмског дела буџета: утврђивање циљева пре свега из усвојеног Плана развоја општине Врњачка Бања 2023-2030.г. (објављеног на званичној интернет страници општине
 (https://www.vrnjackabanja.gov.rs/dokumenta/strateska-dokumenta ) односно у колико одређена област није обухваћена користи се Циљеви програма и програмских активности и листа униформних индикатора за програмску структуру буџета - предлог за градове, општине и градске општине у  Републици Србији која је објављена на интернет страници Министарства финансија, СКГО и Општине Врњачка Бања.

	5) Преглед примања за трогодишњи период на основу закључених споразума о зајмовима, као и оних чије је закључивање извесно у наредној фискалној години, а који представљају директну обавезу буџета Републике Србије.

6) Предлог капиталних пројеката (по Инструкцији и обрасцу који су саставни део овог упутства).

7) Предлог јавних набави за директне кориснике које сами извршавају

Делови предлога финансијског плана састоје се из писаног објашњења, које обухвата и образложење, средњорочну квантификацију и процену ефеката нових политика и инвестиционих приоритета, на основу Упутства за припрему буџета и средњорочних планова корисника средстава  буџета општине и финансијског захтева (члан 37 Закона о буџетском систему се сходно примењује и на јединице локалне самоуправе и њене кориснике у складу са чланом 41).

Предлог финансијског плана буџетског корисника подноси се у износу једнаком износу обима средстава прве године средњорочног оквира расхода, дефинисаног у Фискалној стратегији.

Као прилог предлога финансијског плана директни и индиректни корисници буџетских средстава достављају извештај о учинку програма за првих шест месеци текуће године.
Напомињемо да је Закон о планском систему Републике Србије („Службени гласник РС”, број 30/2018) почео да се примењује 29. октобра 2018. године. За примену овог закона донета су и одговарајућа подзаконска акта, а нарочито: Уредба о методологији управљања јавним политикама, анализи ефеката јавних политика и прописа и садржају појединачних докумената јавних политика ("Службени гласник Републике Србије" број 8/2019, 20/2025 - др. уредба и 20/2025 - др. уредба), Уредба о методологији за израду средњорочних планова ("Службени гласник Републике Србије" број 8/2019) и Уредба о анализи ефеката прописа („Службени гласник РС”, број 20/2025, 27/2026 и 30/2026). Ова законска и подзаконска акта представљају оквир и методологију за планирање на свим нивоима власти. Корисници буџетских средстава у обавези су да их примењују како би се успоставио јединствен систем планирања и праћења извршења јавних политика преточених у законе и одлуке различитих нивоа власти.

У циљу унапређења процеса планирања буџета, који може послужити и као основ за остваривање прихода од донатора и финансијера из других извора пожељно би било да се расходи и издаци за заштиту животне средине прикажу прецизно, и да се посебно издвоје у образложењу, уз основне податке:

1. Посебно означавање расхода за заштиту животне средине:
· Расходи – текући трошкови (едукација, мониторинг, управљање отпадом и сл.).
· Издаци – инвестиције (опрема, постројења, санације, технологије).
2. Категорије трошкова:
· Управљање отпадом
· Заштита вода и ваздуха
· Заштита земљишта
· Енергетска ефикасност и климатске мере
3. За сваку ставку навести:
· Назив активности
· Област заштите
· Износ
· Извор финансирања
· Тип (расход/издатак)
· Планирани рок
· Кратак опис/ефекат
[bookmark: _Toc234329933]7. НАЧИН НА КОЈИ ЋЕ СЕ У ОБРАЗЛОЖЕЊУ ИСКАЗАТИ РОДНА АНАЛИЗА БУЏЕТА ЛОКАЛНЕ ВЛАСТИ

Родно одговорно буџетирање је примена родне анализе на јавне буџете, односно сагледавање ефеката алокације буџетских средстава на животе жена и мушкараца у локалној заједници. При томе се не ради о посебним буџетима за жене и мушкарце, већ о томе да ли постојећа расподела средстава одговара на потребе жена и мушкараца у једној заједници.

Родно одговорно буџетирање је стратешки приступ којим се, помоћу алокације средстава за спровођење политика, мера, програма, програмских активности и пројеката, може унапредити родна равноправност и подстаћи вишеструки потенцијали жена и мушкараца у корист развоја и побољшања квалитета свакодневног живота.

У вези са увођењем принципа родно одговорног буџетирања у буџетски процес, неопходно је да надлежни орган локалне власти на годишњем нивоу донесе план поступног увођења родно одговорног буџетирања, којим ће одредити једног или више корисника буџетских средстава и један или више програма опредељеног буџетског корисника за који/које ће се дефинисати, на нивоу програма и/или програмске активности, најмање један родно одговоран циљ и одговарајући показатељи/индикатори који адекватно мере допринос циља унапређењу равноправности између жена и мушкараца.

Из угла родне равноправности потребно је анализирати утврђене стратешке и програмске циљеве, нарочито са аспекта:

1. заступљености жена и мушкараца међу корисницима одређеног програма, мере, субвенције, услуге или пројекта;
2. процене да ли су средства једнако доступна женама и мушкарцима;
3. начина на који су средства и други ресурси распоређени међу женама и мушкарцима који су корисници одређеног програма;
4. ефеката утрошених средстава у односу на планиране циљеве;
5. процене да ли су потребе циљне групе задовољене;
6. процене да ли су потребне промене у начину планирања или спровођења активности;
7. утицаја програма, програмске активности или пројекта на родну равноправност.

Родно одговорно буџетирање омогућава одговор на питање да ли жене и мушкарци у локалној заједници имају једнак приступ ресурсима, да ли једнако учествују у одлучивању и да ли имају једнаке користи од употребе јавних ресурса.

Родна анализа је методологија обраде и анализе података везаних за пол. Родна анализа служи за анализу ефеката мера и активности планираних програмима, програмским активностима, политикама и пројектима на мушкарце и жене.

Родна анализа помаже да се уоче родни обрасци. Уочени родни образац не представља увек проблем, али је важно утврдити да ли такав образац одржава или производи неједнакост и, ако је одговор потврдан, на који начин. Потребно је утврдити узроке и последице постојећег стања, као и мере којима се може допринети унапређењу родне равноправности.

Да би се извршила родна анализа, корисници буџетских средстава треба да користе расположиве податке разврстане по полу, податке из својих евиденција, извештаја, анализа, анкета, података других надлежних органа и институција, као и друге релевантне изворе верификације.

У образложењу предлога финансијског плана корисник буџетских средстава дужан је да, када је применљиво, посебно наведе:

1. назив програма, програмске активности или пројекта на који се родна анализа односи;
2. циљну групу, са подацима разврстаним по полу, ако су доступни;
3. процену да ли су средства једнако доступна женама и мушкарцима;
4. процену очекиваних користи за жене и мушкарце;
5. родно одговоран циљ;
6. родно одговоран индикатор;
7. базну вредност индикатора;
8. циљну вредност за 2027. годину и пројекције за 2028. и 2029. годину, ако је применљиво;
9. извор верификације;
10. кратко образложење на који начин планирана средства доприносе унапређењу родне равноправности.

Ако програм, програмска активност или пројекат немају утврђен директан утицај на родну равноправност, корисник буџетских средстава је дужан да то наведе у образложењу, уз кратко образложење због чега родна анализа није применљива.

За пројекте који се планирају, укључују у буџет или за које се тражи отварање или повећање апропријације, родна анализа се исказује и кроз Образац ЗПП-1 и одговарајући прилог који се односи на родну анализу и индикаторе, у складу са Инструкцијом за подношење захтева за планирање, укључивање у буџет и/или отварање апропријација за реализацију пројеката.

Корисници буџета Општине Врњачка Бања упућују се да приликом припреме предлога финансијских планова користе обрасце и документацију који су саставни део овог упутства, као и обрасце за програмске информације, индикаторе и родну анализу који су објављени на интернет страници Општине Врњачка Бања.

	У складу са чланом 28. Закона о буџетском систему, програмски део буџета Општине Врњачка Бања за 2027. годину потребно је да буде обрађен у форми која обухвата описе програма, програмских активности и пројеката, утврђивање циљева развоја у средњорочном периоду, као и показатеље учинка ради праћења остваривања постављених циљева.

Из овог разлога, предлози финансијских планова директних и индиректних корисника буџетских средстава морају бити сачињени у истој форми, како би се подаци могли инкорпорирати у нацрт одлуке о буџету Општине Врњачка Бања за 2027. годину.

Програмске информације представљају саставни и суштински део поступка планирања буџета. Њихово формулисање заснива се на надлежностима корисника буџетских средстава, приоритетима дефинисаним у Програму развоја општине Врњачка Бања 2023–2030. године, средњорочним плановима, као и на униформној програмској структури буџета јединица локалне самоуправе.

Буџетски корисници, директни и индиректни, обавезни су да приликом предлагања својих финансијских планова, поред финансијског дела, доставе и програмске информације које обухватају:
1. назив програма, програмске активности или пројекта; 
2. шифру програма и програмске активности, односно пројекта; 
3. опис програма, програмске активности или пројекта; 
4. правни основ, ако је применљиво; 
5. сврху и очекиване резултате; 
6. усклађеност са Програмом развоја општине Врњачка Бања 2023–2030. године или другим планским документом; 
7. циљеве који се желе постићи у средњорочном периоду; 
8. показатеље учинка; 
9. базну вредност и базну годину; 
10. циљне вредности за 2027, 2028. и 2029. годину; 
11. извор верификације; 
12. претходне и планиране износе расхода и издатака по свим буџетским класификацијама; 
13. изворе финансирања; 
14. одговорно лице за програм, програмску активност или пројекат; 
15. извештај о учинку програма за првих шест месеци текуће године. 

Програмске информације садрже описе програма, програмских активности и пројеката корисника буџетских средстава, циљеве који се желе постићи у средњорочном периоду спровођењем програма, програмских активности и пројеката, као и показатеље учинка за праћење постизања наведених циљева.

Циљеви треба да буду јасно повезани са надлежностима корисника буџетских средстава и планским документима Општине. Уколико је одређена област обухваћена Програмом развоја општине Врњачка Бања 2023–2030. године, циљеве је потребно првенствено преузимати или изводити из тог документа. Уколико одређена област није обухваћена Програмом развоја, користе се циљеви програма и програмских активности и листа униформних индикатора за програмску структуру буџета, односно други релевантни плански и секторски документи.

Приликом дефинисања показатеља учинка, буџетски корисници треба да воде рачуна да показатељи буду мерљиви, временски одређени, достижни, релевантни и јасно дефинисани. За сваки показатељ потребно је навести базну вредност, циљну вредност за сваку годину средњорочног периода и извор верификације.

Неки од дефинисаних циљева, односно показатеља учинка програма, програмске активности или пројекта, могу представљати родно одговорне циљеве, односно родне показатеље којима се приказују и прате планирани доприноси програма, програмске активности или пројекта остваривању родне равноправности.

Сви расходи и издаци планирају се у оквиру постојећих програма, програмских активности и пројеката, водећи рачуна о ограничењима у складу са расположивим буџетским средствима, односно максимално до висине апропријације која ће бити утврђена Одлуком о буџету, без обзира на могућа одступања у остварењу прихода.

Програмско буџетирање омогућава већи степен транспарентности и одговорности у коришћењу јавних средстава, усмеравајући пажњу са улазних ресурса, односно трошкова, ка резултатима и ефектима које Општина жели да постигне.

У том контексту, развојни циљеви дефинисани у стратешким и планским документима представљају основу за приоритизацију програма, програмских активности, пројеката и јавних инвестиција, као и за оптимално распоређивање расположивих ресурса.

Сви програми, програмске активности и пројекти биће праћени и оцењивани на основу унапред дефинисаних показатеља учинка, што ће омогућити бољу анализу ефективности буџетске потрошње и пружити подршку одговорном управљању јавним средствима.

Буџетски корисници су дужни да програмске информације доставе у потпуности, на прописаним обрасцима и у роковима утврђеним овим упутством. Предлози финансијских планова који не садрже програмске информације, циљеве, показатеље учинка, базне и циљне вредности и изворе верификације сматраће се непотпуним и могу бити враћени кориснику на допуну.

За пројекте који се планирају, укључују у буџет или за које се тражи отварање или повећање апропријације, програмске информације се достављају и кроз Образац ЗПП-1 са прилозима, у складу са Инструкцијом за подношење захтева за планирање, укључивање у буџет и/или отварање апропријација за реализацију пројеката.

Програмске информације, као свеобухватна основа за доношење буџета, прожимају све фазе буџетског процеса и треба их разматрати интегрално у фазама планирања, извршења, праћења и извештавања. Напомињемо да програмске информације прожимају и остале делове овог упутства, те их треба узети у обзир приликом израде предлога финансијских планова.

Ова тачка представља ближу разраду поступка и динамике припреме буџета локалне власти и предлога финансијских планова из тачке 6. овог упутства

Општинска управа као директни корисник буџетских средстава која у својој надлежности има индиректне кориснике буџетских средстава и задужена је за извршење одлука органа Општине Врњачка Бања доставља предлог финансијског плана са прилозима који обухватају планове индиректних корисника буџетских средстава и предлоге осталих корисника буџетских/јавних средстава чије активности могу да се финансирају из раздела овог директног буџетског корисника. 

	Општинска управа, као директни корисник буџетских средстава, доставља предлог финансијског плана за буџетску и наредне две фискалне године, који садржи извештај о учинку програма за првих шест месеци текуће године са прилозима који обухватају планове индиректних корисника буџетских средстава и предлоге осталих корисника буџетских/јавних средстава чије активности могу да се финансирају из раздела овог директног буџетског корисника Одељењу за финансије и буџет. Предлог финансијског плана садржи и обрасце за предлагање финансијских планова који су дати у прилогу овог Упутства и чине његов саставни део. Постоје посебни обрасци у којима се предлози финансијских планова дају у оквирима лимита за планирање расхода, као и обрасци за додатно финансирање преко лимита који садрже и образложење разлога зашто се предлажу расходи преко лимита. Капитални пројекти подносе се на посебним обрасцима који су саставни део овог упутства. Предлози финансијских планова садрже и друге податке у складу са Упутством за припрему буџета.

	Предлог финансијског плана Општинске управе у ужем смислу (без индиректних корисника буџетских средстава) сачињавају предлози које израђују унутрашње организационе јединице у складу са својим надлежностима.

	Унутрашње организационе јединице обрађују достављене предлоге финансијских планова са програмским информацијама индиректних корисника буџета и осталих корисника буџета/јавних средстава и то:

1. Одељење за привреду и друштвене делатности обрађује предлоге финансијских планова са програмским информацијама индиректних корисника буџета које у складу са својим надлежностима прати и то: Установе Културни центар, Установе Народна библиотека ДР Д Радић, Предшколске установе Радост, Установе Туристичка организација, Установе Спортски центар и месне заједнице. Предлоге финансијских планова са програмским информацијама осталих корисника буџета/јавних средстава које у складу са својим надлежностима прати и то: установе из области основног и средњег образовања, установе социјалне заштите, јавна предузећа из области комуналне делатности и саобраћаја. Ово одељење обрађује и планове за поједине области које су у надлежности Општинске управе из области културе, спорта, здравства, удружења грађана.
2. Одељење за опште послове обрађује планове Општинске управе који се тичу функционисања саме Општинске управе у погледу броја запослених, њиховог стручног усавршавања, материјалних ресурса за обављање послова Општинске управе, потребе за опремом, возилима и одржавањем објеката.
3. Одељење за локални економски развој и инвестиције администрира послове Комисије за капиталне инвестиције која доставља податке о предложеним инвестиционим пројектима свих корисника буџетских средстава који су у надлежности Општинске управе. Такође обрађује достављени предлог финансијског плана са програмским информацијама од Општинске стамбене агенције у делу који се односи на капиталне инвестиције и функционисање ове јавне агенције. Ово одељење обрађује предлог финансијског плана са програмским информацијама Иновативног развојног центра.
4. Одељење за урбанизам, еколошке, имовинско правне и стамбене послове обрађује достављени предлог финансијског плана са програмским информацијама од Општинске стамбене агенције у делу који се односи на урбанистичке послове. Обрађује планове из надлежности Општинске управе из области јавне својине општине Врњачка Бања у делу прибављања и отуђења са финансијским проценама за наредну годину, као и проценама остварења прихода од доприноса за уређење грађевинског земљишта и других прихода који имају везе са њиховом надлежношћу. Обрађују планове који се односе на еколошке послове.
5. Одељење за локалну пореску администрацију обрађује податке и доставља пројекције за изворне локалне приходе који се очекују у наредној години.
6. Одељење за инспекцијске послове даје процене за приходе од новчаних казни које се остварују њиховим радом за наредну годину.

	Унутрашње организационе јединице обрађују податке из своје надлежности и достављају финансијске процене потребних средстава за реализацију активности Општинске управе у наредној години према параметрима (одговарајућим буџетским класификацијама) из буџета за текућу годину (уколико се ради о новим активностима параметре одређују у сарадњи са Одељењем за буџет и финансије). 

	У вези са подацима који се односе на предлоге финансијских планова са програмским информацијама индиректних корисника буџета и осталих корисника буџета/јавних средстава надлежне унутрашње организационе јединице достављају своје мишљење које исказују у односу на поштовање смерница датих Упутством, поштовање постављених циљева у складу са усвојеним планским актима општине, реалности постављених индикатора успеха, као и веродостојности понуђених извора верификације, као и применом принципа родно одговорног буџетирања.

	Начелник Општинске управе је одговорно лице за достављање предлога финансијског плана са програмским информацијама за Општинску управу и достављених предлога финансијског плана са програмским информацијама индиректних корисника буџета и осталих корисника буџета/јавних средстава са мишљењима унутрашњих организационих јединица.

 	Руководиоци унутрашњих организационих јединица су одговорна лица за достављање делова предлога финансијског плана са програмским информацијама који су у њиховој надлежности.

	Предлоге финансијских планова за буџетску и наредне две фискалне године, који садржи извештај о учинку програма за првих шест месеци текуће године са програмским информацијама индиректни корисници буџетских и остали корисници буџета/јавних средстава достављају у складу са Упутством директном кориснику буџетских средстава у чијој су надлежности – Општинској управи општине Врњачка Бања, надлежним унутрашњим организационим јединицама, и то:

	Индиректни корисници буџетских средстава

1. Установа Културни центар
2. Установа Народна библиотека Др Душан Радић
3. Предшколска установа Радост
4. Установа Туристичка организација
5. Установа Спортски центар
6. Месне заједнице 

 	Предлози финансијских планова садрже и обрасце за предлагање финансијских планова који су дати у прилогу овог Упутства и чине његов саставни део. 
	Ови индиректни корисници буџетских средстава достављају предлоге финансијских планова са програмским информацијама Одељењу за привреду и друштвене делатности – Општинске управе.

7. Општинска стамбена агенција

	Овај индиректни корисник буџетских средстава доставља предлог финансијског плана са програмским информацијама Одељењу за локални економски развој и инвестиције – Општинске управе, Комисији за капиталне инвестиције (део који се односи на инвестиције) и Одељењу за урбанизам, еколошке, имовинско правне и стамбене послове – Општинске управе (које обрађује део који се односи на урбанизам, стамбене послове и еколошке послове). 	

	Остали корисници буџета/јавних средстава

1. Основне школе
2. Средње школе
3. Центар за социјални рад
4. Комунална предузећа

	Ови корисници буџетских/јавних средстава достављају предлоге финансијских планова са програмским информацијама Одељењу за привреду и друштвене делатности – Општинске управе. 

5. Иновативни развојни центар

	Овај индиректни буџетских/јавних средстава доставља предлог финансијских плана са програмским информацијама Одељењу за локални економски развој и инвестиције – Општинске управе.

	Постоје посебни обрасци у којима се предлози финансијских планова дају у оквирима лимита за планирање расхода, као и обрасци за додатно финансирање преко лимита који садрже и образложење разлога зашто се предлажу расходи преко лимита. Капитални пројекти подносе се на посебним обрасцима који су саставни део овог Упутства. Предлози финансијских планова садрже и друге податке у складу са Упутством за припрему буџета.

	Одговорна лица код индиректних корисника буџетских и осталих корисника буџета/јавних средстава су директори установа и јавних предузећа, директори школа и центра за социјални рад, као и председници месних заједница.

	У складу са својим надлежностима организациони облици система општине Врњачка Бања који учествују у реализацији буџета одговорни су за следеће програме по програмској класификацији, и то:

1. Скупштина општине - Програм 16 - Политички систем локалне самоуправе

2. Председник општине - Програм 16 - Политички систем локалне самоуправе

3. Општинско веће - Програм 16 - Политички систем локалне самоуправе

4. Општинско правобранилаштво - Програм 15 - Опште услуге локалне самоуправе 

5. Општинска управа - Програм 15 - Опште услуге локалне самоуправе, Програм 1 - Становање, урбанизам и просторно планирање, Програм 2 - Комуналне делатности, Програм 3 - Локални економски развој, Програм 4 – Развој туризма, Програм 5 - пољопривреда и рурални развој, Програм 6 - Заштита животне средине, Програм 7 - Организација саобраћаја и саобраћајна инфраструктура, Програм 8 - Предшколско васпитање и образовање, Програм 9 - Основно образовање и васпитање, Програм 10 - Средње образовање и васпитање, Програм 11 - Социјална и дечија заштита, Програм 12 - Здравствена заштита, Програм 13 - развој културе и информисања, Програм 14 - Развој спорта и омладине, Програм 17 -Енергетска ефикасност и обновљиви извори енергије

6. Установа Културни центар - Програм 13 - Развој културе и информисања

7. Установа Народна библиотека Др Душан Радић - Програм 13 - Развој културе и информисања

8. Предшколска установа Радост - Програм 8 - Предшколско васпитање и образовање

9. Установа Туристичка организације - Програм 4 - Развој туризма

10. Установа Спортски центар - Програм 14 - Развој спорта и омладине

11. Општинска стамбена агенција - Програм 1 - Становање, урбанизам и просторно планирање, Програм 7 - Организација саобраћаја и саобраћајна инфраструктура

12. Месне заједнице - Програм 15 - Опште услуге локалне самоуправе

13. Установа Центар за социјални рад Врњачка Бања - Програм 11 - Социјална и дечија заштита

14. Јавна предузећа - Програм 2 - Комуналне делатности

15. Основне школе - Програм 9 - Основно образовање и васпитање

П р и л о з и
- Обрасци –
[bookmark: _GoBack]Саставни део овог упутства чине обрасци које корисници буџетских средстава попуњавају приликом достављања предлога финансијских планова за 2027. годину и пројекција за 2028. и 2029. годину, и то:
1. Прилог 1 — Преглед броја запослених и средстава за плате; 
2. Прилог 2 — Захтев за текуће расходе и издатке; 
3. Прилог 3 — Захтев за додатно финансирање преко утврђеног лимита; 
4. Прилог 4 — Програмска класификација, циљеви и индикатори; 
5. Прилог 5 — Предлог капиталних пројеката. 
6. Прилог 6  - Образац за планирање јавних набавки и истраживање тржишта; 
Поред наведених образаца, корисници буџетских средстава дужни су да приликом припреме предлога финансијских планова примењују и следеће референтне документе и прописе:
1. Анекс 5 — Униформни програми и програмске активности јединица локалне самоуправе; 
2. Упутство за израду програмског буџета; 
3. Уредбу о капиталним пројектима; 
4. Инструкцију за подношење захтева за планирање, укључивање у буџет и/или отварање апропријација за реализацију пројеката; 
5. Образац ЗПП-1 са прилозима, као саставни део Инструкције. 
Документи и прописи донети од стране надлежних органа Републике Србије не мењају се овим упутством, већ се примењују у изворном облику. Корисници буџетских средстава дужни су да податке у обрасцима ускладе са наведеним документима, програмском структуром буџета, изворима финансирања, утврђеним лимитима и правилима за планирање пројеката и капиталних пројеката.

OINIUTHHA BPHAYKA BABA VIIVTCTBO 3A ITPUIIPEMY
HALIPTA BYIIETA

16. Cpeame mxoine - IIporpam 10 - Cpeagse 0bpasoBare H BaCIIHTamke
PoxoBH 32 MoAHOMEs€ NPeI0ra GUHAHCHjCKHX TUIAHOBA KOPHCHHKA OyleTa cy:

- 32 HMHAHPEKTHE KODHCHHKE ﬁyue’rcknx cpeacTaBa H 0CTajle KOPHCHHKe 6quTCKl'lX u
jaBunx cpencraera jio 1. cenrembpa u

- 33 AMPEKTHe KOpHCHHKe OyneTckux cpeacrasa 15. cenremdap

PokoBn 3a noanomemne npeaiora KanuTaJlHux HHBECT"HHjﬂ cy caexehm:

- 32 MO/THOIIEH-€ NPeTHMHHAPHOT NPE/JIora KaUTAJIHHX npojexara je 10. aryer
- 32 IOJJHOIIEH€ KOHAYHOT IPeJIora KaluTaIHHX npojexara je 1. cenremoap

JIApeKTHH M MHAMPEKTHH KOPHCHHIM OYIETCKMX CPEACTaBa Kao W OCTAIM KOPHCHHITH
OyIIeTCKUX M jaBHHX CpEJICTAaRa TNPEIMMHHAPHE M KOHAYHE Mpe/iore KAMTAIHUX IpojeKara
nocrapibajy Komucenju 3a xamuTamme muBecthidje. IIpe/uiosn KamMTaIHEX IpojekaTa 00ABE3HO
cajpyKe ToIaTKe 0 KOPUCHHUKY GYJETCKMX CPE/ICTaBa Y YHjOj je HAUIEKHOCTH Pealn3aluja pojeKTa,
MMOBHHCKMM OJHOCHMA, KA0 M O CTEHEHy CIPEMHOCTH MPOjeKTa, BPeAHOCTH IPOjeKTa H POKOBIMA
3a peayM3anyjy IpojeKTa.

VnyTcTBO 3a MpUIpeMy KaIHTAIHHX Mpojekara u3palyje KomucHja 3a kanuraise npojexre
M JI0CTaB/ba CBUM IOTCHLMjATHUM OBJAleHNM Npe/iiaraqumMa KanuTanHux npojexara. Caupixaj u
(opma obpazalia 3a mpeanarame KaMUTaTHEX IIPOjeKaT JaTH Cy Y IPHIOTY OBOr YIyTCTBA U YHHE
IErOB CacTaBHH Jieo. [Ipeyior kamuTamHUX MpojekaTa Mopa Jia CajipH Je0 KOjH Ce OJIHOCH Ha
eeKTe KaIHTaIHKHX IIPOjeKaTa Ha LMIBEBE IIOCTABIbEHE Y CPEAROPOYHIM H AyTOPOYHUM TLTAHCKHM

JOKYMEHTHMa OMIITHHE.
AﬂMHHI’lCTp[/]pa.H:E ocyioBa oBe KOMHCHje BpIIH Opnermerse 3a TOKATHA eKOHOMCKH pa:moj.

Pok 3a momHomIem-e KOHAYHE JHCTe NPELTOra KANMTAJIHAX npojexara Kommcnja 3a
KamuTajne unBecTHnHje moanock a0 10. cenremOpa AMPEKTHOM KOPHCHHKY Oyyerckux
cpecTaBa — ONITHHCKO] YIPABH KOja YK/bydyje HABeAeHe NpeIore y GUHAHCHjCKOT IUIAHA
¥ CKJIaJly ca mapaMeTpHMA 3a IUIAHHpPame Oyyera JIoKajlHe BIACTH.

HAYEJIHHK OIEJBEBA
{IAHCHIE

Jyn 2026.r. 35




